Source: http://docplayer.hu/8543077-Jogi-es-kozigazgatasi-ismeretek-ii-szabalysertesi-alapismeretek-16-ora-2012-evi-ii-torveny.html
Timestamp: 2018-12-11 18:21:53
Document Index: 19573298

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

JOGI ÉS KÖZIGAZGATÁSI ISMERETEK II SZABÁLYSÉRTÉSI ALAPISMERETEK 16 ÓRA évi II. törvény - PDF
JOGI ÉS KÖZIGAZGATÁSI ISMERETEK II SZABÁLYSÉRTÉSI ALAPISMERETEK 16 ÓRA évi II. törvény
Download "JOGI ÉS KÖZIGAZGATÁSI ISMERETEK II SZABÁLYSÉRTÉSI ALAPISMERETEK 16 ÓRA. 2012.évi II. törvény"
1 JOGI ÉS KÖZIGAZGATÁSI ISMERETEK II SZABÁLYSÉRTÉSI ALAPISMERETEK 16 ÓRA 2012.évi II. törvény a szabálysértésekről, a szabálysértési eljárásról és a szabálysértési nyilvántartási rendszerről ÁLTALÁNOS RÉSZ Egy jogállamban nem minden társadalmilag káros cselekvés igényel jogi szankciót, mert mindig megadható egy jogilag nehezen meghatározható szintje annak a veszélynek, amely természetes részét képezi egy közösség napi tevékenységének. A hatósági eszközökkel történő beavatkozás gyakorlatilag lehetetlen, de nincs is értelme, hiszen ezáltal a hasznosnak minősülő közösségi - a társadalom önszabályozásának lehetőségei, mint célok - kerülnek veszélybe. A jog nem teheti meg, hogy lehetetlent kérjen számon, hiszen az emberi viselkedések sokféleségben a különböző magatartásoknak valamilyen mértékben teret kell adni. Az adott közösség saját maga által meghatározott tűrőképességéről van szó, ahol egy bizonyos szabadság, egy mérték megadása történik a jogalkotó által. A jogszabályi határon belül azonban a jogalkalmazónak mérlegelési lehetősége van, hogy a zavaró magatartások az adott helyen és időben mennyire sértik az egyén és a közösség értékeit és ezzel párhuzamosan milyen joghátrányokat kell alkalmazni az elkövetésük miatt, nemkülönben a megelőzés érdekében. Nem vitatott fontos közérdek, hogy például a forgalmat akadályozó gépkocsit, a közlekedés biztonságát zavaró mobiltelefon használatot tiltani kell. Azonban kár lenne ezeket a típusú jogsértéseket bűncselekménnyé minősíteni, mert a társadalom értékítéletét nem olyan mélységben sérti, ami ezt indokolná. Ezen túlmenően az ilyen eljárásokat gyorsabban és hatékonyabban lehet eszközölni egyszerűbb, költségtakarékosabb megoldásokkal. Mindig a jogalkotó dönti el, hogy mi tartozik a társadalmi rend igényét szolgáló szabályozás körébe, amelyek az illem, a közszemérem normáin már túllépnek, és hol húzzon meg ennél magasabb szintet a bűncselekménnyé minősítéssel. A tolerencia szint változásával, a társadalom értékítéltének módosulásával ezek a határok folyamatos mozgásban vannak, amelyet a jogalkotónak figyelemmel kell kísérnie és a lehető leggyorsabban reagálni kell rá. A társadalomra veszélyes cselekmények nem azonos mértékben fenyegetik a közösséget, annak jogrendjét és tagjait. Természetes, hogy az állam által alkalmazott válasz sem azonos, hanem a támadásokhoz igazodó mértékű. A
2 súlyosabb cselekményeket a büntetőjog, az enyhébbeket a szabálysértési jog bünteti. A kisebb súlyú cselekmények tömegméretű előfordulása azonban jelentékeny terhet ró a társadalomra, mert számottevő költségvonzatuk van és rontják az emberek biztonságérzetét. Évente átlagosan mintegy fél millió szabálysértési eljárást folytatnak le. Ez közelítően azonos mennyiség, mint az ismertté vált bűncselekmények száma. A francia modell a szabálysértést a bűncselekmény egyik típusának (bagatell bűnözésnek) tekinti, így a büntetőjog keretében szabályozza. Az ide sorolható államokban nem tesznek különbséget a kriminális cselekmények között különböző szempontok szerint. A kis lopás például ugyanúgy lopás bűncselekménye, mint a jelentős értékre elkövetett lopás. A német modell a szabálysértéseket önállónak ítéli meg, ezért a közigazgatási jog szerves részeként szabályozza, mondván, hogy a cselekmények többsége közigazgatási normát sért, és az elkövetőkkel szemben közigazgatási szervek járnak el. Magyarországon a szabálysértési jog gyökereit a Csemegi kódex az évi V. tc. a bűntettekről és vétségekről, valamint az évi XL. tc. a kihágásokról jelentette. Ez a büntetőjogi hármasság a bűncselekmények bűntettvétség-kihágás hármas felosztása megmaradt egészen ig. A szabálysértések és a súlyosabb jogsértések elhatárolásában a hétköznapi nyelvet is célszerű igénybe venni. A szabálysértéseket bagatell cselekményeknek is hívják, bár a két jogág közötti választóvonal a jogszabályok által jól kimunkált. A jogellenes cselekményeket a társadalomra veszélyességük szempontjából két nagy csoportba sorolhatjuk. Ezek a szabálysértések, illetve a bűncselekmények. Társadalomra veszélyes emberi magatartás (tevékenység vagy mulasztás), amely Magyarország állami, gazdasági, társadalmi rendjét, az állampolgárok személyét vagy jogait sérti vagy veszélyezteti. A szabálysértés jogforrása a 2012.évi II. Törvény amely a szabálysértésekről, szabálysértési eljárásról és a szabálysértési nyilvántartási rendszerről szól. A szabálysértés fogalma: 1. (1) Szabálysértés az a törvény által büntetni rendelt tevékenység vagy mulasztás, amely veszélyes a társadalomra. (2) E törvény alkalmazásában az a tevékenység vagy mulasztás veszélyes a társadalomra, a) amely a bűncselekményként történő büntetni rendeléshez szükségesnél kisebb fokban sérti vagy veszélyezteti Magyarország állami, társadalmi vagy gazdasági rendjét, a természetes és jogi személyek, valamint a jogi személyiség nélküli szervezetek személyét vagy jogait, és b) amelyre e törvény szabálysértési elzárás büntetés kiszabását is lehetővé teszi, vagy járművezetéstől eltiltás alkalmazását kötelezően elrendeli.
3 A szabálysértés elkövetői: A szabálysértés elkövetői (alanyai) kifejezés olyan gyűjtőfogalom amely magába foglalja a szabálysértés tettesét és esetleges részeseit. A tettes az a személy, aki közvetlenül megvalósítja a szabálysértést. -Lehet önálló tettes.(lásd előző mondat) pl: gyorhajtás - Társtettes: Itt egymás cselekményéről tudva egynél többen követik el a cselekményt pl. lopás - Közvetett tettes: amikor olyan személlyel hajtatja végre a cselekményt, aki valamilyen oknál fogva nem büntethető pl. gyermekkel koldulás A szabálysértésért való felelősség azonban nemcsak az elkövetőt magát terheli, hanem azokat is, akik az elkövetőt szándékosan rábírták a cselekmény elkövetésére vagy ahhoz szándékosan segítséget nyújtottak. Részesek lehetnek a felbujtó és a bűnsegéd. Felbujtó: aki a tettest a szabálysértés elkövetésére szándékosan rábírja. Bűnsegéd: aki a tettesnek szándékosan segítséget nyújt. Tényállásszerűség A szabálysértési felelősség Ahhoz, hogy az eljáró hatóságok megállapíthassák a szabálysértés elkövetése miatti jogi felelősséget, három lépcsőben kell vizsgálniuk az elkövető személy magatartását. Első lépésben azt kell megállapítani, hogy a jogszabályban meghatározott úgynevezett tényállási elemeket maradéktalanul megvalósította-e az elkövető. A hatóság eljáró tagjai ilyenkor a jogszabály szövegéhez képest összevetik az eljárás alá vont személy ténylegesen kifejtett magatartását, és amennyiben minden egyes tényállási elem megvalósult, melyet a jogszabály leír, megállapítják a tényállásszerű magatartást. Jogellenesség A tényállásszerűség azonban nem elég ahhoz, hogy a hatóságok kiszabják az elkövetővel szemben a büntetést, hanem azt is meg kell vizsgálniuk, hogy jogellenes volt-e a cselekmény. Számos olyan körülmény létezik, amely alapján egy cselekmény tényállásszerű, de nem jogellenes. A törvény olyan élethelyzeteket vesz ki a büntethetőség köréből, amelyek az általános társadalmi értékítélet szerint is elfogadott mentesítő okok. Ilyen ok lehet például a tévedés,
4 a jogos védelem vagy a végszükség, de ezek magyarázatára a későbbiekben még visszatérünk. Felróhatóság Akkor állapítható meg, ha a természetes személy (élő ember) a szabálysértés elkövetésekor a 14. életévet betöltötte, továbbá rendelkezik beszámítási képességgel. A felróhatóság második, azonban alaposabb vizsgálatot igénylő eleme, az akarati tényező vizsgálata. Az eljárásokban a hatóságok ilyenkor azt vizsgálják meg, hogy vajon fennáll-e olyan körülmény, mely az elkövető felelősségre vonását akadályozza-e, tehát röviden, fennáll-e felelősségre vonási akadály az elkövetővel szemben. Felróhatóságnak a szabálysértési törvény szerint két alakzata van, a szándékosság, illetve a gondatlanság. Szándékosan követi el a szabálysértést, aki magatartásnak következményeit kívánja vagy-e következményekbe belenyugszik. Gondatlanul az cselekszik, aki előre látja magatartásának lehetséges következményeit, de könnyelműen bízik azok elmaradásában, vagy a következmények lehetőségét azért nem látja előre, mert a tőle elvárható figyelmet vagy körültekintést elmulasztja. Kiemelést érdemel a gondatlanság fogalomkörében a tőle elvárhatóság kérdése, ugyanis ekkor azt kell vizsgálni, hogy az elkövető személyes képességeinél fogva alkalmas volt-e az objektív gondossági kötelezettség teljesítésére.
5 Büntethetőségi akadályok Azokat a körülményeket, amelyek nem teszik lehetővé az elkövető szabálysértési felelősségre vonását, büntethetőségi akadályoknak nevezzük. Az okokat két nagy csoportra oszthatjuk. A./ Azok a körülmények, amelyek már az elkövetés pillanatában kizárták a felelősségre vonás lehetőségét, büntethetőséget kizáró okoknak hívjuk. B/ Azok a körülmények, amelyek a szabálysértési eljárás megindítását követően lehetetlenítik el a büntethetőséget, büntethetőséget megszüntető okoknak nevezzük. A következőkben vizsgáljuk meg a szabálysértési felelősséget, illetve büntethetőséget kizáró okokat. A büntethetőséget kizáró okok: Gyermekkor Szabálysértés miatt nem vonható felelősségre, aki a cselekmény elkövetésekor a tizennegyedik életévét nem töltötte be Mint korábban már említettük, a gyermekkor felső határa a 14. életév betöltése. Ez azt jelenti, hogy a jogalkotó azt vélelmezi, hogy a 14. életévét be nem töltött személy, (gyermek) még képtelen arra az általános élettapasztalat alapján, hogy felismerje tette következményeit, vagy ha felismeri, akkor annak megfelelően cselekedjen. Ebből következően csak az a személy lehet szabálysértés elkövetője, aki a cselekmény elkövetésekor 14 életévét betöltötte. Az üzletvezető értesítése alapján az élelmiszerbolthoz kivonuló rendőrök megállapították, hogy az édességet eltulajdonító és tetten ért fiatalok a cselekményük elkövetésekor 13. évesek voltak, így velük szemben a szabálysértési eljárás lefolytatásának akadálya állt fenn. Kóros elmeállapot Szabálysértés miatt nem vonható felelősségre, aki a cselekményt az elmeműködésnek a beszámíthatóságot kizáró kóros állapotában, követte el Nem vonható felelősségre az sem, aki a cselekményt a beszámíthatóságot korlátozó elmeállapotban követte el, ha nyilvánvaló, hogy ez a körülmény a cselekmény elkövetését befolyásolta. A kóros elmeállapotra vonatkozó rendelkezése nem alkalmazható annak a javára, aki a szabálysértést önhibájából eredő ittas vagy bódult állapotban követte el. Minden egészséges ember rendelkezik értelmi és akarati képességgel, ami azt jelenti, hogy a társadalmi elvárásoknak megfelelően tud cselekedni. Az ember bizonyos betegségei ezt a képességet sajnos néhány esetben korlátozzák vagy
6 kizárják. A képességek korlátozott voltja esetén sem büntethető az elkövető, ha ez a körülmény a cselekménye elkövetésben igazoltan befolyásolta. A kóros elmeállapotban, például elmebetegségben, tudatzavarban, gyengeelméjűségben, vagy akár szellemi leépülésben szenvedő személy, szabálysértési jogi felelőssége kizárt. Aki önhibájából eredően kerül ittas vagy bódult állapotba, már nem hivatkozhat arra, hogy nem rendelkezett belátási és akarati képességgel, mert a törvény úgy értékeli, mintha teljes mértékben a beszámítási képessége birtokában lett volna. Ezekben az esetekben a leittasodó személy tudatzavarban lehetett, de a leittasodás saját akaratából jött létre, nem számolt az italfogyasztás hatásával, alaptalanul bízott saját képességeiben, ezáltal nem lehet vétlenségre hivatkozni. Kényszer, fenyegetés Szabálysértés miatt nem vonható felelősségre, aki kényszer vagy fenyegetés hatása alatt követte el Kényszer, vagy fenyegetés hatása alatt az elkövető nem képes akaratának megfelelően cselekedni. A kényszer legtöbb esetben fizikai erőszak alkalmazásával valósul meg, például ütés, ütlegelés, fájdalomokozás. Érdekesség, hogy az erőszakot nem feltétlenül azzal szemben kell alkalmazni, akit a szabálysértés elkövetésére szándékoznak rávenni, hanem akár mással szemben és az elkövetőnek emiatt kell jogellenesen cselekedni. A fenyegetés egy hasonló akarati képességet befolyásoló cselekmény, mely során azért követi el a szabálysértést az elkövető, mert olyan súlyos hátrányt helyeztek számára kilátásba, melytől benne komoly félelem alakult ki. Ez a fenyegetés lehet testi épség, de akár élet elleni fenyegetés is, és nem feltétlen kell a személy ellen irányulnia, hasonlóan a kényszernél tárgyaltakhoz. Mentesülhet a büntetés alól a fiatalkorú személy, aki csupán csak azért követ el csekély értékű lopást, mert idősebb társai veréssel fenyegették meg és joggal tarthatott, hogy beváltják ígéretüket, ugyanis már korábban is bántalmazták sikertelen cselekményei miatt.
7 Tévedés Szabálysértés miatt nem vonható felelősségre, aki (azt) tévedésben követte el Szinten az emberi tudatot befolyásoló tényező a tévedés, melyet a törvény büntethetőségi akadályként ismer el. Valaki akkor van tévedésben, ha a tudatába a valóságtól eltérő kép alakul ki és ezt a képet valósághűnek véli. A postás egy csomag címzettjeként Kovács Istvánt keresi az adott lakcímen, de ott már nem ő, hanem más személy lakik. Kérdésére az új lakó Kovács Istvánnak adja ki magát és átveszi a küldeményt. A postásban az a képzet alakult ki, hogy a valós címzettnek adta át az értékes küldeményt, hiszen nem tudott arról, hogy időközben a korábban ott lakó Kovács István elköltözött, az új lakó tévedésbe ejtette. Tévedés az is, amikor valamiről nem alakul ki az elkövetőnek képzete, tehát nem tud valamiről. Általában az a tény, hogy valaki úgy hiszi, hogy cselekménye nem jogszabálysértő, még nem fogja mentesíteni a felelősségre vonás alól. Akkor azonban, amikor az elkövető abban a téves tudatban van, hogy figyelmetlensége miatt a ruhatárból a saját fekete színű szövetkabátját hozta el, majd emiatt a kabát tulajdonosa őt feljelenti, olyan méltányolható ténybeli tévedésben volt, amely megalapozza büntethetetlenségét. Jogos védelem és a végszükség Szabálysértés miatt nem vonható felelősségre, aki a cselekményt jogos védelemben vagy végszükségben követte el A jogos védelem és a végszükség egy olyan, a jog által elismert körülmény, amely szintén büntethetőség kizárását eredményezi. A jogos védelem lényege, hogy a cselekmény elkövetője egy jogtalan támadást hárít el, egy önmagában szintén jogtalan cselekménnyel, de ez az elhárító magatartás a társadalom szempontjából azért nem veszélyes, mert azt a jogos védelem motiválta.
8 Megjegyzendő: A jogos védelem intézménye lehetőséget ad arra, hogy megvédjük magunkat, másokat, vagy értékeinket, ha megtámadnak, vagy megfenyegetnek bennünket. Jogunk van védekezni, ellentámadni és ártalmatlanná tenni a támadót, de ez nem jelenti azt, hogy bármit tehetünk vele. A védekezésnek arányosnak kell lennie a támadással, vagy a fenyegetéssel, nem követhetünk el a támadóval szemben súlyosabb cselekményt, mint amit ő akart ellenünk elkövetni. Védekezésünk csak a támadó ellen irányulhat és lehetőség szerint addig tarthat, ameddig a támadás. A végszükség hasonló a jogos védelemhez, ugyanis az ilyen esetekben az elkövető közvetlen és másként el nem hárítható veszélybe avatkozik be látszólag jogellenesnek tűnő cselekményével. Ekkor azért nem veszélyes a társadalomra a cselekmény, mert annak elmaradása esetén a személy vagy közérdek aránytalanul nagyobb sérelmet szenvedne. Lényeges, hogy a veszélyhelyzet előidézése ne legyen az elkövető szármára felróható és elhárító cselekményével ne okozzon nagyobb érdeksérelmet, mint amit elhárított. Tipikusan ilyen eset lehet a tűzoltó, aki kiveri a tűzcsap mellé parkoló kocsi ablakát azért, hogy megkezdhesse az addig akadályozott oltást. Itt is említést kell tenni az arányosságról, ugyanis az előbb említett tűzoltó sem törheti ki a kocsi összes ablakát, zúzhatja be a szélvédőt. Szintén csak látszólagos rongálást valósít meg a tűzoltó, ha a balesetben megsérült és a gépkocsiba beszorult személyt csak úgy tudja kiszabadítani, ha szétvágja a jármű egyes karosszéria elemeit. Magánindítvány vagy a jogosult feljelentésének hiánya Ha a szabálysértést meghatározó jogszabály úgy rendelkezik, az eljárás alá vont személy csak a sértett kívánságára (magánindítvány), illetve a feljelentésre jogosult szerv feljelentése alapján vonható felelősségre. A magánindítvány hiánya egy sajátos büntethetőségi akadály, ugyanis magánindítvány hiányában a szabálysértés megvalósul, sőt az elkövető büntethetősége is fennáll, de a sértett indítványának a hiánya akadályozza meg a szabálysértési eljárás megindítását vagy folytatását. Lényegében itt a sértett nyilatkozatától függ, hogy kívánja-e az eljárás lefolytatását az elkövetővel szemben. Ebből eredően, ha nem nyilatkozik, vagy a nyilatkozatában nem kéri az eljárás lefolytatását, akkor az indítvány hiánya miatt az eljárás megszüntetésre kerül.
9 Kevés olyan szabályértést nevesít a törvény, amikor a sértett kívánságától függ az eljárás lefolytatása, de például magánlaksértés, becsületsértés vagy hozzátartozó sérelmére elkövetett tulajdon elleni szabálysértésnél kizárólag a sértett döntésére bízza a törvény az eljárás megindításának vagy lefolytatásnak a lehetőségét. Ha nem személyek, hanem szervek jogosultak a magánindítvány megtételére és valamely nyomós érdek miatt nem kívánják az eljárás lefolytatását úgy a jogosult feljelentésének a hiánya alapozza meg a büntethetőségi akadályt. A szabálysértési törvény bizonyos rendészeti szervek számára jogellenes cselekmények felderítése érdekében folytatott különleges eljárásukban biztosít büntethetőségi akadályt, de más kizáró okokat is elismer a jogalkotó. Ilyen tipikus ok a sértett beleegyezése, amely nincs nevesítve a törvényben, de lényegében azt jelenti, hogy például a küzdősportok művelői, azzal a ténnyel, hogy a küzdőtérre lépnek felvállalják annak a lehetőségét, hogy akár sérülést is okozhatnak nekik. A jog elismeri a házi fegyelmi jog gyakorlását, amikor is a szülő igen szűk körben, de a gyermekét személyi szabadságában korlátozhatja vagy becsületét sértheti. Gondoljunk csak arra, hogy az édesanya a rosszalkodó gyermeke fenekére csap vagy szobafogságra ítéli. Ilyenkor látszólag jogellenes magatartást tanúsít, azonban az állam ebben az igen szűk körben és terjedelemben eltekint a büntetőigényétől, hiszen elismeri az úgynevezett házi fegyelmi jogkör gyakorlását. A felelősségre vonás mellőzése esetén a cselekmény súlyára, az elkövetés körülményeire, illetve az eljárás alá vont személyre tekintettel a szabálysértés megítélése összességében olyan csekély súlyú, hogy a legenyhébb büntetés alkalmazása is szükségtelen. A hatóságok ilyenkor nem egyszerűen szemet hunynak a cselekmény felett, hanem helyesen értékelik a szabálysértés összes körülményét. Könnyen belátható, hogy a vízpart közvetlen közelében jégre merészkedő cselekménye nyilván nem mérhető azonosan azzal, aki már szinte látótávolságon kívül, a jéghatár közelébe tartózkodva sodorja magát veszélybe és követ el szabálysértést.
10 Büntethetőséget megszüntető okok: Az elkövető halála A szabálysértés elkövetőjének az eljárás alatt bekövetkezett halála megszünteti az eljárást. Elévülés : A törvény az időmúlásához fűződő joghatást az elévülés kifejezéssel illeti. Magyarázatául az szolgál, hogy egyetlen szabálysértés elkövetője se legyen bizonytalanságban a felelősségre vonás lehetséges idejét tekintve. Ebből eredően az elévülés nem más, mint az időmúláshoz fűződő kedvezmény. Nincs helye szabálysértési felelősségre vonásnak, ha az egyébként szabálysértésként értékelendő jogsértés elkövetése óta már 6 hónap eltelt. Amennyiben a már elkövetett szabálysértés miatt megindult az eljárás, azt a hatóságoknak 2 éven belül mindenképpen be kell fejezniük, mert ez az idő a szabálysértési cselekmény elévülésének az abszolút végső határideje. Ezután nincs helye szabálysértési felelősségre vonásnak az adott ügyben. Fiatalkorúakra és katonákra vonatkozó rendelkezések Fiatalkorú az, aki a szabálysértés elkövetésekor a tizennegyedik életévét betöltötte, de a tizennyolcadikat még nem. A fiatalkorúak fokozott védelme érdekében a jogszabály több helyen is tartalmaz vonatkozó rendelkezéseket. A törvény meghatározza, hogy amennyiben súlyos jogkövetkezmény lehetősége valószínűsíthető az eljárásban ( pénzbírság, járművezetéstől eltiltás) a fiatalkorú ügyében érdemi döntést csak meghallgatása után lehet hozni. Törvényes képviselőjét mind a meghallgatásáról, mind a tárgyalásról értesíteni kell és lehetőségekhez képest a jelenlétében kell meghallgatni. A törvényes képviselő a tárgyaláson köteles a fiatalkorú életviszonyai tekintetében nyilatkozatot tenni, ebben a kérdésben nem tagadhatja meg a vallomást. Törvényes képviselő általában a szülő illetve az örökbefogadó vagy nevelőszülő illetve a gyám. A szabálysértést elkövető fiatalkorú ügyében a települési önkormányzat jegyzője védő - óvó intézkedéseket rendelhet el, de a fiatalkorú nevelését, gondozását vagy felügyeletét elmulasztó személlyel szemben köteles intézkedést kezdeményezni. Fiatalkorúval szemben pénzbírságot vagy helyszíni bírságot csak akkor lehet kiszabni, ha a fiatalkorú annak megfizetését vállalja. Helyszíni bírság törvényes képviselő jelenléte nélkül nem szabható ki.
11 Fiatalkorúval szemben közérdekű munkát akkor lehet kiszabni ha a határozat meghozatalakor betöltötte a tizenhatodik életévét. Katonákra vonatkozó rendelkezések Katona a Magyar Honvédség tényleges állományú tagja, a rendőrség, a hivatásos katasztrófavédelmi szerv, a büntetés-végrehajtási szervezet, a polgári nemzetbiztonsági szolgálatok, valamint az Országgyűlési Őrség hivatásos állományú tagja. Velük szemben a szolgálati viszony tartama alatt a szolgálati helyen, illetve a szolgálattal összefüggésben elkövetett szabálysértés miatt fegyelmi eljárás indulhat, feltéve, hogy addig szolgálati viszonyuk nem szűnt meg. Elkobzásról és járművezetéstől eltiltásról azonban - a fegyelmi hatóság értesítése alapján - a szabálysértési hatóság a fegyelmi eljárás eredményétől függően, saját hatáskörében rendelkezik. A SZABÁLYSÉRTÉS MIATT ELJÁRÓ HATÓSÁGOK Szabálysértési ügyekben eljáró hatóságok és az eljárásban résztvevő személyek A szabálysértési ügyekben eljáró hatóságokat és az eljárásban részt vevő más személyeket, akik jogokat gyakorolnak és kötelességeket teljesítenek, és e tevékenységükben eljárási cselekményeket végeznek, a szabálysértés alanyainak nevezzük. Az általános szabálysértési hatóság a fővárosi, megyei kormányhivatal (a továbbiakban: kormányhivatal). A törvény által a hatáskörébe utalt szabálysértés miatt a szabálysértési hatóság jogkörében a rendőrkapitányság vagy az egyes
12 feladatok ellátására létrehozott rendőri szerv, illetve a Nemzeti Adó- és Vámhivatal vámszerve jár el. Szabálysértési elzárással is büntethető szabálysértés miatt első fokon a helyi bíróság jár el. Hatáskör és illetékesség Az eljáró hatóságok közötti feladatmegosztást jogszabályok határozzák meg. Azt, hogy az országban működő számos szabálysértési hatóság közül, a konkrét szabálysértés esetén melyik szervnek kell eljárnia, a hatáskör illetve az illetékességi szabályok vizsgálata adja meg. A hatáskör arra ad választ, hogy egyrészt melyik lesz az szerv, aki az adott szabálysértésben jogosult eljárni és azon belül milyen szintű szerve folytatja le az eljárást. Az illetékesség azt határozza meg, hogy az azonos hatáskörrel rendelkező szervek közül melyik lesz az, amelyik konkrétan köteles eljárni az adott szabálysértés esetén. Mindenek előtt a szabálysértési üggyel első alkalommal találkozó szerv azt állapítja meg, hogy a rá vonatkozó szabályok szerint a szerv hatáskörébe tartozik-e az ügy elbírálására. Amennyiben igen, úgy az azonos hatáskörrel, feladatkörrel rendelkező szervek közül az fogja az eljárást lefolytatni, ahol az esetek többségében földrajzi elhelyezkedését tekintve a szabálysértés megvalósult. A szabálysértési eljárás lefolytatására az eljárás alá vont személy lakóhelye szerinti szabálysértési hatóság illetékes. Ha a szabálysértési eljárás gyorsabb és eredményesebb lefolytatása indokolja, az eljárás alá vont személy tartózkodási helye, munkahelye, az elkövetés helye, továbbá a szabálysértés felderítésének helye szerint illetékes szabálysértési hatóság is eljárhat. Ha több eljárás alá vont személy van és különböző szabálysértési hatóságok illetékességi területén laknak vagy tartózkodnak, az a szabálysértési hatóság jár el, amelyik az ügyben korábban intézkedett (megelőzés). Hatáskör, illetékesség összeütközése Ha vitás, hogy a több szabálysértési hatóság közül melyik köteles eljárni, az eljáró szabálysértési hatóságot közvetlen közös felettes szervük, ennek hiányában a szabálysértési szabályozásért felelős miniszter jelöli ki.
13 A szabálysértési hatóság és a bíróság között felmerülő hatásköri vita esetén a bíróság határozata a döntő. A szabálysértési hatóság kijelöléséről hozott határozat ellen jogorvoslatnak nincs helye. A bíróság hatásköre és illetékessége Szabálysértési elzárással is büntethető szabálysértés miatt első fokon az elkövetés helye szerint illetékes helyi bíróság jár el. Az első fokú bíróság végzése ellen benyújtott fellebbezést másodfokon a törvényszék tanácsülésen bírálja el. A szabálysértési hatóság határozata ellen benyújtott kifogást az ügyben érdemi határozatot hozó szabálysértési hatóság székhelye szerinti helyi bíróság bírálja el. Ügyész részvétele a szabálysértési eljárásban Az ügyész ellenőrzi a szabálysértési hatóságok eljárásának és intézkedésének törvényességét, valamint törvényességi felügyeletet gyakorol a szabálysértési nyilvántartási rendszer felett. Ügyészi Óvás: Ha a szabálysértési hatóság az ügyészi felhívást alaposnak tartja, a törvénysértő rendelkezést köteles nyolc napon belül az ügyészi indítványnak megfelelően visszavonni vagy módosítani és erről egyidejűleg az intézkedése megküldésével az ügyészt értesíteni. A SZABÁLYSÉRTÉSI ELJÁRÁSBAN RÉSZT VEVŐ SZEMÉLYEK A szabálysértési eljárásban a megismert eljáró hatóságokon kívül más személyek is részt vesznek vagy részt vehetnek. Az eljárásban betöltött helyzetüktől függően más és más jogok illetik meg és kötelezettségek terhelik őket. Mint láttuk a szabálysértési eljárásban főszemélyként a hatóságok szerepelnek, azonban a szabálysértést elkövető személy, az eljárás alá vont személy védője, a szabálysértéssel összefüggésben sérelmet szenvedő természetes és jogi személyek is ebbe a körbe tartoznak. Az eljárás alá vont személy: az, akivel szemben szabálysértési eljárás folyik.
14 Az eljárás alá vont személy jogosult megismerni, hogy mely cselekmény miatt, milyen tények és bizonyítékok alapján folyik ellene szabálysértési eljárás. Az eljárás alá vont személy jogosult az eljárási cselekményeknél jelen lenni,(ott ahol a törvény megengedi) az eljárás bármely szakaszában észrevételt, indítványt tehet, a szabálysértési hatóságtól és a bíróságtól felvilágosítást kérhet, megtekintheti az ügy iratait, azokról másolatot kérhet, illetve készíthet. Az eljárás alá vont képviselője: Az eljárás alá vont személy érdekében a szabálysértési eljárás bármely szakaszában törvényes képviselője vagy az általa vagy törvényes képviselője által írásban meghatalmazott nagykorú személy járhat el. Természetesen ügyvéd is eljárhat, de őt külön nem nevesíti a törvény szövege. Az eljárás alá vont személy képviselőjének kérdezési, indítványtételi és irat megtekintési jogai megegyeznek az eljárás alá vontéval. A sértett: A szabálysértési eljárásban az a sértett, akinek jogát vagy jogos érdekét a szabálysértés sértette vagy veszélyeztette. Jogai: A sértett az eljárás bármely szakaszában észrevételt, indítványt tehet, jogairól és kötelességeiről a szabálysértési hatóságtól, az ügyésztől és a bíróságtól felvilágosítást kérhet, megtekintheti az őt érintő iratokat, azokról másolatot kérhet, illetve készíthet. A sértett kérheti az eljárás alá vont személytől a szabálysértés folytán keletkezett kárának megtérítését. A sértett az őt megillető jogokat képviselője útján is gyakorolhatja. A sértett képviselője A sértett érdekében a szabálysértési eljárás bármely szakaszában törvényes képviselője vagy az általa vagy törvényes képviselője által írásban meghatalmazott nagykorú személy járhat el. ÁLTALÁNOS ELJÁRÁSI SZABÁLYOK A szabálysértési eljárás egy olyan hatósági tevékenység, amelynek célja a szabálysértési tényállás felderítése, a felelősség megállapítása érdekében a lehetséges bizonyítékok összegyűjtése és azok értékelése alapján a felelősség megállapítása vagy elvetése. A hatóságok részéről a bizonyítási kötelezettség azt jelenti, hogy fel kell deríteniük a lehetséges bizonyítási eszközöket, biztosítani kell a későbbi
15 felhasználásukat, szakszerű értékelésüket, valamint a bizonyításban való személyes és tevőleges közreműködést. A szabálysértési hatóság és a bíróság az ügy megítélése szempontjából lényeges körülményeket köteles tisztázni. Amennyiben a rendelkezésre álló adatok, - amely a gyakorlatban jellemzően a feljelentések - az érdemi döntés meghozatalához nem elegendőek, részletes bizonyítási eljárást kell lefolytatni. Szabálysértési eljárást bárki kezdeményezhet. Leggyakoribb módja a feljelentés, amelyet magán- és jogi személy is tehet, ha a cselekmény a jogát vagy jogos érdekét sértette, avagy veszélyeztette. Természetesen a hatóságok tagjai is kezdeményezhetnek szabálysértési eljárást a tudomásukra jutott szabálysértések esetén. A feljelentést nem csak írásban lehet megtenni, hanem szóban is, de ekkor azt a hatóságnak írásba kell foglalnia. A feljelentésnek tartalmaznia kell: - a feljelentett cselekmény helyét és idejét - az elkövetés körülményeinek a leírását - a bizonyítási eszközök megjelölését - ha az eljárás alá vont személy ismert, a személyi adatait. Ha lehetőség van rá, a bizonyítási eszközöket csatolni kell a feljelentéshez. Magánindítványra üldözendő szabálysértés miatt csak a sértett kívánságára indítható meg a szabálysértési eljárás. A magánindítvány előterjesztőjének bármely olyan nyilatkozatát, amely szerint az eljárás alá vont személy szabálysértési felelősségre vonását kívánja, magánindítványnak kell tekinteni. A magánindítványt megtételére 30 napos jogvesztő határidő áll rendelkezésre. A magánindítvány a szabálysértési hatóság, illetve a bíróság érdemi határozatának meghozataláig visszavonható. A feljelenés elutasítása Mint ahogyan arról korábban már esett szó, a hatóságok a feljelentése alapján megindítandó eljárás előtt vizsgálják a hatáskörüket és illetékességüket, ez alapján döntenek arról, hogy jogosultak és kötelezettek-e eljárni az adott ügyben. Amennyiben bármelyik hiányát észlelik, az ügyet megküldik az eljárás lefolytatására jogosult szervnek. A feljelentést határozattal 8 napon belül el kell utasítani, ha a feljelentésből vagy az előkészítő eljárás során beszerzett adatokból megállapítható, hogy
16 a) a feljelentett szabálysértés nem szabálysértés, b) a büntethetőséget kizáró vagy eljárást megszüntető ok áll fenn, c) ugyanazon szabálysértés miatt szabálysértési eljárás van folyamatban, d) a cselekményt szabálysértési vagy büntetőeljárás, illetve közigazgatási eljárás keretében jogerősen elbírálták, e) elkobzás alkalmazása szükséges felelősségre vonás nélkül. Ügyintézési határidő Ha a feljelentés, illetve az előkészítő eljárás adatai alapján nem került sor a feljelentés elutasítására, a szabálysértési eljárást meg kell indítani. A szabálysértési eljárás kezdőnapja a feljelentésnek a hatáskörrel és illetékességgel rendelkező szabálysértési hatósághoz érkezését követő nap, illetve az előkészítő eljárás befejezését követő nap. A szabálysértési eljárást a megindulásától számított harminc napon belül be kell fejezni. Ha az ügy bonyolultsága vagy más elháríthatatlan akadály indokolttá teszi, az ügyintézési határidőt a szabálysértési hatóság vezetője egy alkalommal legfeljebb harminc nappal meghosszabbíthat A szabálysértési eljárás megszüntetése A szabálysértési eljárást határozattal meg kell szüntetni, ha a) a cselekmény nem szabálysértés, b) az eljárás adatai alapján nem állapítható meg ba) szabálysértés elkövetése, bb) az eljárás alá vont személy kiléte, bc) az, hogy a szabálysértést az eljárás alá vont személy követte el, és az eljárás folytatásától egyik esetben sem várható eredmény, c) a szabálysértést nem az eljárás alá vont személy követte el, d) az eljárás alá vont személy meghalt, e) büntethetőséget kizáró ok áll fenn, f) a cselekményt jogerősen elbírálták, g) ugyanazon cselekmény miatt eljárás van folyamatban, h) elévülés miatt i) elkobzás alkalmazása szükséges az eljárás alá vont személy felelősségre vonása nélkül.
17 A határozat A hatóságnak a tényállás teljes tisztázása után, de a rendelkezésére álló törvényes határidőn belül, mely 30 nap, döntést kell hoznia, melynek a megnevezése határozat. A határozatban a szabálysértési felelősség megállapítására, vagy az eljárás megszüntetésére vonatkozó döntését közli a hatóság. Amennyiben megállapítja a felelősséget ennek tényét, az alkalmazott szankciót és a jogorvoslati jogra történő figyelmeztetést közli, majd megindokolja a döntését. A szabálysértési eljárás célja többek között az érdemi döntés meghozatala, a szabálysértési felelősség kérdésének eldöntése. A hatóság ilyen tartalmú kijelentését határozat formájában rögzíti. Az érdemi határozatok kétfélék lehetnek. Felelősséget megállapító, amelyekben a hatóság büntetést szab ki, intézkedést alkalmaz, figyelmeztet, míg a másik forma a felelősséget mellőző határozat vagy a megszüntető forma. A hatósági határozat négy fő részből tevődik össze: - a bevezető rész tartalmazza a szabálysértési hatóságnak, az ügy számának és tárgyának a megjelölését; - a rendelkező részben az eljárás alá vont személy személyi adatait, a szabálysértés megnevezését, a kiszabott pénzbírság mértékét, illetve az egyéb jogkövetkezményeket kell leírni. Ezt követi a kötelezést arra nézve, hogy a határozat jogerőre emelkedésétől számított harminc napon belül a pénzbírságot, az egyéb pénzösszeget és a sértett részére az okozott kár összegét fizesse meg, valamint utalást arra, hogy ha ez nem történik meg, az adók módjára történő végrehajtás költsége is őt terhelik. Utalni kell arra, hogy az érintettek az ott megjelölt esetekben - a közléstől számított nyolc napon belül halasztó hatályú kifogás előterjesztése útján, a bíróságtól kérhetik az ügy felülvizsgálatát; - az indokoló részben meg kell jeleníteni a megállapított tényeket, az ezek alapjául szolgáló bizonyítékokat, továbbá a büntetés kiszabása, illetőleg az intézkedés alkalmazása során figyelembe vett körülményeket és nevesíteni kell az érdemi döntés alapját képező jogszabályokat; a záró rész tartalmazza a határozathozatal helyét, idejét, a szabálysértési hatóság részéről eljáró személy aláírását. A szabálysértési határozatot a szabálysértési hatóság mindenkivel közli, akire a határozat rendelkezést tartalmaz
18 .. RENDŐRKAPITÁNYSÁG mint szabálysértési hatóság Szabálysértési szám: /./2012. Tárgy:.. szabálysértési ügye H A T Á R O Z A T. / születési helye, ideje: anyja születési neve:.. /. szám alatti lakost, közúti közlekedési szabályok kisebb fokú megsértése szabálysértés elkövetése miatt ,-Ft (azaz Tizenötezer forint) pénzbírsággal sújtom. A pénzbírság kiszabását megállapító határozattal szemben az eljárás alá vont személy, törvényes képviselője vagy védője, a marasztaló határozatot hozó szabálysértési hatóságnál a határozat közlésétől számított nyolc napon belül kifogást nyújthat be. A kifogásban elő kell adni annak okát és célját. Az ok téves megjelölése vagy hiánya miatt a kifogás érdemi elbírálását nem lehet megtagadni. A kifogásban új tényt is lehet állítani, és új bizonyítékra is lehet hivatkozni. Ha a szabálysértési hatóság a kifogásnak nem ad helyt, az iratokhoz a további eljárás lefolytatása céljából a helyi bírósághoz teszi át. Ha a kifogást a jogosult visszavonta, a visszavonásnak a szabálysértési hatósághoz érkezése napján a határozat jogerőssé válik. A határozat az átvétel napjától számított 8. napon jogerőre emelkedik, ha e határozat ellen kifogást nem nyújt be. A pénzbírságot az elkövetőnek a határozat jogerőre emelkedésétől számított harminc napon belül - a pénzösszeg illetékbélyeggel történő lerovásával - kell megfizetnie. Ha a pénzbírság megfizetésére kötelezett a határozat jogerőre emelkedésétől számított harminc napon belül a pénzösszeget nem fizeti meg, a szabálysértési hatóság közvetlen letiltást bocsát ki. Ha a közvetlen letiltásra nincs lehetőség, a szabálysértési hatóság elrendeli a tartozás adók módjára történő behajtását. Ha az adók módjára történő behajtásra nincs lehetőség, vagy az aránytalanul hosszú idővel járna, a pénzbírságot - az elkövető beleegyezése esetén 3 nap közérdekű munkára kell átváltoztatni. Egynapi közérdekű munkának ötezer forint pénzbírság felel meg. Ha az elkövető nem járul hozzá a közérdekű munkavégzésre kötelezéshez, illetve azt nem dolgozza le a pénzbírságot 15 nap elzárásra kell átváltoztatni. Egynapi elzárásnak egyezer forint pénzbírság felel meg.
19 I N D O K O L Á S A Rendőrkapitányság feljelentése alapján indult szabálysértési eljárás során megállapítottam, hogy július 26-án 11 óra 40 perckor,..város belterületén a. utcában az általa vezetett és tulajdonát képező ABC-123 frsz.-ú tehergépkocsival úgy közlekedett, hogy a tehergépkocsi környezetvédelmi igazolólapjának az érvényessége július 15-én lejárt. Az érdemi döntés alapjául szolgáló cselekményével megszegte a KRESZ 5.. /1./ bekezdés a./ pontjában foglaltakat, ami a 218/1999. /XII.28./ Kormány rendelet 54. /1./ bekezdése szerint minősülő, és Ft-ig terjedő pénzbírsággal büntethető,- közúti közlekedési szabályok kisebb fokú megsértése szabálysértés. A pénzbírság összegénél figyelembe vettem, és enyhítő körülményként értékeltem, hogy a hatóságomnál két éven belül büntetve nem volt. Személyi körülményeit nem tudtam figyelembe venni, mivel azokról információval nem rendelkezem. A rendelkező részben alkalmazott jogszabályok: l999. évi LXIX. törvény 17. (4) és (5) bekezdések, 87. (2) bekezdés, 88. (1), (2) és (3) bekezdések, 89. (2) bekezdés, 90. (3) bekezdés, 111. (1), (2.), (3.), (4.), (12.) bekezdések, 115. (1) bekezdés. A kifogás illetékmentes. Tájékoztatom, hogy külön kérelem benyújtása és 2.200,-Ft illetékbélyeg lerovása mellett lehetősége van legfeljebb hat hónapi tartamra részletfizetési kedvezményt vagy halasztást kérni. Kelt:. szabálysértési előadó
20 KÉNYSZERINTÉZKEDÉSEK A hatóság a döntésének kikényszerítése céljából, amennyiben az szükséges, kényszerintézkedéseket alkalmazhat. Ezeknek az intézkedéseknek a közös jellemzője, hogy rendszerint állampolgári jogok korlátozásával járnak együtt, illetve velük szemben csak utólag, de jogorvoslatnak panasznak - van helye. A rendészeti szervek intézkedéseit különböző módon csoportosíthatjuk. Beszélhetünk úgynevezett felderítő intézkedésekről ( igazoltatás, felvilágosítás adás-kérés, jármű, csomag, ruházat átvizsgálás) ismerjük a beavatkozó jellegű intézkedéseket( elfogás, tömegoszlatás, magánlakásba történő behatolás) beszélhetünk szankcionális jellegű intézkedésekről (elővezetés, helyszíni bírság, lefoglalás ) és úgynevezett helyreállító intézkedésekről (forgalom irányítás, helyszín biztosítás ). A rendőrség és a feljogosított vámszerv az előbbi célok eléréséhez szükséges ideig, de maximum 12 óráig korlátozhatják az intézkedés alá vont személy személyi szabadságát Említést kell tenni arról az eljárási szabályról, mely szerint a hatóság előtti megjelenés kötelező azok számára, akikre nézve azt a hatóság előírja. Tekintettel arra, hogy a hatóság előtt folyik az eljárás, így ott történik az érdekelt felek meghallgatása, az elmondottak rögzítése. A megjelenésre kötelezés formája az idézés. Lássuk, hogy milyen az idézés valóságos formája. RENDŐRKAPITNYSÁG mint szabálysértési hatóság Tel.: Szám: /./2012. szabs. I D É Z É S szabálysértési ügyben (születési helye, ideje ). szám alatti lakost, a fenti hatóság hivatalos helységébe, a július 10. napján. helység külterületén az ABC-123 frsz-ú személygépkocsival elkövetett közúti közlekedési szabálysértési ügyében tartandó július 11. napján, 09 óra 00 percre kitűzött m e g h a l l g a t á s r a eljárás alá vont személyként i d é z e m.
21 Felhívom, hogy a meghallgatáson személyesen jelenjen meg, személyazonosításra alkalmas okmányát hozza magával! Ha a fenti határnapon az idézésre nem jelenik meg, s ezt alapos okkal nem menti ki, önhibájából meghallgatásra alkalmatlan állapotban jelenik meg, vagy a meghallgatása előtt engedély nélkül eltávozik, alapján meghallgatásának elmaradásával okozott költségek megfizetésére kötelezem. Ezzel egyidejűleg a 2012.évi II. tv alapján a megjelenés elmaradása esetén elővezetését rendelem el. Felhívom figyelmét, hogy amennyiben az elővezetésre sor kerül, úgy a módosított 35/2008. (XII.31.) IRM-PM együttes rendelet 2. (1) bekezdése értelmében a költségtérítés mértéke kilométerenként 450,- Ft, de legkevesebb 7.000,- Ft április 23. szabálysértési főelőadó Elővezetés Az Sztv. rendelkezik az elővezetés, mint kényszerintézkedés szabályairól, melynek a célja, hogy az érintett az adott eljárási cselekményen részt vegyen, illetve az elzárást vele szemben végre lehessen hajtani. A rendőrség vagy a Nemzeti Adó- és Vámhivatal vámszerve jellemzően a hatóság előtti megjelenésről távolmaradó személlyel szemben alkalmazza az elővezetést. Nemcsak a tanúval, hanem az intézkedés alá vont személlyel szemben is alkalmazható. Általános szabály, hogy az elővezetés elrendelésének törvényességéért a határozatot hozó szerv felel, míg a végrehajtás szabályainak érvényesüléséért a végrehajtó szerv - a rendőrség, vagy az illetékes vámszerv - a felelős. Amennyiben pénzbíráságot helyettesítő elzárás végrehajtása miatt történik az elővezetés, úgy az eljárás alá vont személy az elővezetéskor, annak ideje alatt is megfizetheti a pénzbírságot, ekkor azonban mentesül az elzárás alól és az elővezetésétől el kell tekinteni. Ha a tanú vagy az elkövető hatóság előtti megjelenését kell biztosítani a hatóság előtt, úgy azt úgynevezett útbaindítással is lehet foganatosítani. Ekkor az intézkedő hivatalos személy meggyőződik arról, hogy az elővezetéssel érintett
22 megkezdte útját az idézés kibocsátó hatóság felé, de a továbbiakban más kötelezettség már nem terheli. Az elővezetés költségeit az elővezetett köteles megtéríteni. Az elővezetést határozattal kell elrendelni. A szabálysértési hatóság által elrendelt elővezetés esetén az elrendelés és az elővezetés között huszonnégy órának el kell telnie. Ha az ügyész nem ért egyet az elővezetéssel, az elővezetés az ügyész intézkedéséig nem hajtható végre. Rendőrkapitányság mint szabálysértési hatóság Szám:../ /.2012 ált. H A T Á R O Z A T.. (születési helye, ideje..anyja születési neve:.) szám alatti lakosnak, mint elkövetőnek 3 rb. járművezetés az eltiltás tartama alatt szabálysértés elkövetése miatt 20 ( azaz húsz ) nap elzárás végrehajtása érdekében a 7/2000. (III.29.) IM-BM együttes rendelet 6. (1) bekezdése alapján a megyei Büntetés-végrehajtási Intézetbe e l ő v e z e t é s é t rendelem el. Az elővezetés napja: év.. hó.. Eredménytelen elővezetés esetén az elővezetés újabb határnapjaként az elővezetésre meghatározott naptól számított nyolcadik napot, azaz hó napját jelölöm meg. Az elővezetés foganatosítása érdekében a. Rendőrkapitányságot keresem meg. Az elővezetés költségeit az elővezetett köteles megtéríteni. Határozatom ellen jogorvoslatnak helye nincs. I N D O K O L Á S: Fent nevezettet ált. számú határozatommal a Városi Bíróság.. napján kelt 9.Sze../2012. számú elzárást kiszabó végzése alapján arra köteleztem, hogy év hó. napján a Megyei Büntetés-végrehajtási Intézetben.alatt a 20 ( azaz húsz ) nap elzárás letöltése végett jelenjen meg. Jelentkezési kötelezettségének határidőre nem tett eleget és azt alapos okkal nem mentette ki, ezért a rendelkező részben foglaltak szerint elővezetését rendelem el. Az elővezetéssel felmerült költség viseléséről az eljáró hatóság dönt.
23 A vonatkozó 35/2008. (XII.31.) IRM-PM együttes rendelet 2. (1) bekezdése értelmében a költségtérítés mértéke kilométerenként Ft, de legkevesebb Ft. kelt: kapitányságvezető. Rendőrkapitányság Őr-járőr Alosztály. Megyei Büntetés-végrehajtási Intézet, rendőrség útján Szabálysértési őrizet A rendőrség szabálysértési elzárással is büntethető szabálysértés esetén a tetten ért eljárás alá vont személyt gyorsított bírósági eljárás lefolytatása céljából őrizetbe veheti. Tettenérés, amikor az elkövető a szabálysértés törvényi tényállását teljes egészében tanúk jelenlétében megvalósítja, vagy aki a cselekmény elkövetését megkísérli, bármely személy (pl.: rendőr, tulajdonos, biztonsági őr, tanú) által tetten ért, üldözés közben, helyszínről való távozás közben elfogott, visszatartott személy. A tettenérésre vonatkozó szabályokat kell alkalmazni, ha a szabálysértés helyszínéről elmenekült személyt a rendőrség az elkövetéstől számított 48 órán belül elfogja. A szabálysértési őrizet a bíróság érdemi végzésének meghozataláig, de - e törvény eltérő rendelkezése hiányában - legfeljebb hetvenkét óráig tart. Az eljárás alá vont személyt nyomban szabadon kell bocsátani, ha a szabálysértési őrizet tartama alatt a bíróság a gyorsított eljárást nem folytatta le vagy nem szabott ki szabálysértési elzárást. Ha a szabálysértési elzárást kiszabó végzés nem emelkedett jogerőre és alappal feltehető, hogy az eljárás alá vont személy szabadlábon újabb, szabálysértési elzárással is büntethető szabálysértést követne el, a bíróság a szabálysértési őrizet tartamát a másodfokú végzés meghozataláig indokolt határozattal meghosszabbíthatja. A szabálysértési őrizet a másodfokú bíróság végzésének meghozataláig, illetve a nem jogerősen kiszabott szabálysértési elzárás tartamáig, de legfeljebb a meghosszabbítástól számított tíz napig tart. A szabálysértési őrizettel és az annak tartamát meghosszabbító végzéssel szemben az eljárás alá vont személy és az eljárás alá vont személy képviselője a kihirdetéskor fellebbezést jelenthet be. A szabálysértési őrizettel szemben
24 benyújtott fellebbezést a helyi bíróság a tárgyaláson bírálja el. A szabálysértési őrizet tartamának meghosszabbítása miatt bejelentett fellebbezést a törvényszék az érdemi végzés ellen bejelentett fellebbezéssel együtt bírálja el. A szabálysértési őrizet elrendeléséről az eljárás alá vont személy által megjelölt hozzátartozót, ennek hiányában az eljárás alá vont személy által megjelölt más személyt a rendőrség haladéktalanul értesíti. A katona szabálysértési őrizetbe vételéről a parancsnokát is értesíteni kell. A személyi szabadságot nem korlátozó kényszerintézkedések A ruházat, csomag és járműátvizsgálás: az eljárás bármely szakaszában külön határozat nélkül bárkivel szemben alkalmazható intézkedés, melynek célja, az elrejtett tárgyi bizonyítási eszköz megszerzése. Külföldi személlyel szemben alkalmazásának akkor van helye, ha a vagyontárgyának a biztosítása pénzbírság vagy eljárási költség megfizetése céljából történő lefoglalás érdekében szükséges. Az átvizsgálás előtt az érintettet fel kell szólítani, hogy a tárgyi bizonyítási eszközt vagy a fedezetül szolgáló vagyontárgyat önként adja át. A ruházatátvizsgálását csak az átvizsgálttal azonos nemű személy végezheti és az csak a ruházatra és a nála lévő dolgokra terjedhet ki, mely nem történhet szeméremsértő módon.
25 Nem így!!! A lefoglalás A szabálysértési hatóság, valamint - azon szabálysértés vonatkozásában, amely miatt törvény rendelkezése alapján helyszíni bírságot kiszabhat - a helyszíni bírság kiszabására jogosult lefoglalhatja azt a dolgot: a) amely tárgyi bizonyítási eszköz, b) amelynek elkobzását e törvény elrendeli. Ha a nem magyar állampolgárságú eljárás alá vont személy nem helyezi letétbe az előreláthatólag kiszabásra kerülő pénzbírság, illetve a szabálysértési költség fedezetéhez szükséges összeget, a bíróság vagy a szabálysértési hatóság az összeg erejéig az eljárás alá vont személy vagyontárgyait - a nélkülözhetetlen vagyontárgyak kivételével - lefoglalhatja. A meghallgatás során tájékoztatni kell a letétbe helyezés, illetve ennek elmulasztása esetén a lefoglalás lehetőségéről. Postai küldeményt, táviratot - a címzettnek történő kézbesítése előtt - csak az ügyész írásbeli határozata alapján lehet lefoglalni, az ügyészi határozat meghozataláig csak visszatartásuk iránt lehet intézkedni. A gyorsan romló, bomló, tárolhatatlan dolgot a szabálysértési hatóság értékesíti vagy megsemmisíti. A lefoglalás elrendeléséről és megszüntetéséről határozatot kell hozni. A lefoglalás érdekében a dolog birtokosát fel kell szólítani, hogy a keresett dolgot adja át. Az átadás megtagadása nem akadálya annak, hogy a keresett
26 dolgot az ügykörében lefoglalásra jogosult ruházat, csomag, vagy gépjármű átvizsgálása útján megszerezze. Erre az érintettet figyelmeztetni kell. A lefoglalást haladéktalanul meg kell szüntetni, ha arra az eljárás érdekében már nincs szükség. Ebben az esetben a dolgot, illetve az értékesítésből befolyt ellenértéket annak kell visszaadni, akitől a dolgot lefoglalták. A rendbírság: egy olyan vagyoni hátrányt okozó eljárási szankció, melynek célja egyrészt a hatósági eljárási cselekményeken való részvétel vagy közreműködés kikényszerítése, másrészt az eljárás rendjének fenntartása és az eljárás valamennyi résztvevőjével szemben alkalmazható. A rendbírság kiszabására leggyakrabban az eljárási cselekményektől való távolmaradás vagy késedelem miatt kerül sor. Kiszabható összege Ft-tól Ft-ig terjed, de a bíróság előtti eljárásban akár Ft is lehet. A szabálysértési hatóságnak a ruházat, csomag és jármű átvizsgálása, és a lefoglalás, mint intézkedése, valamint a rendbírság kiszabása miatt hozott határozatával szemben az eljárás alá vont személy és jogi képviselője, az eljárás megszüntetése miatt a sértett, panaszt tehet. A panaszt a határozat közlésétől számított nyolc napon belül kell szóban vagy írásban megtenni a szabálysértési hatóságnál. Jogorvoslat A hatóság határozatai, intézkedései vagy azok elmulasztása miatt jogorvoslati jog illeti meg az érintett személyt. Ennek leggyakoribb formája a kifogás. A határozattal szemben az eljárás alá vont személy, a hatóságnál a határozat közlésétől számított nyolc napon belül, kifogást nyújthat be. A kifogásban elő kell adni annak okát és célját. A kifogás az eljárás alá vont személyt megillető a bíró általi jogorvoslati lehetőséget megnyitó de, a szabálysértési felelősséget megállapító határozat elleni tény és jogkérdés megtámadására alkalmas jogorvoslati eszköz. A kifogás illetékmentes és halasztó hatállyal bír, ami azt jelenti, hogy a hatósági döntést az elbírálásig nem lehet végrehajtani. A kifogás benyújtásával a hatóságnak lehetősége nyílik arra, hogy felülvizsgálja saját döntését akár úgy, hogy az eljárást megszünteti vagy a rendelkező részt az elkövető javára módosítja. A kifogásban természetesen új bizonyítékokat vagy tényeket is elő lehet adni. Az első fokon eljáró hatóságok megvizsgálják azt és szükség szerint, ha kell, kiegészítő bizonyítást folytatnak le.